Anne Eline Christie

Anne Eline Christie (senere Østring, født 15. september 1921, død 28. mars 1962) var en norsk skuespiller. Hun debuterte som filmskuespiller i den kvinnelige hovedrollen «Liv» i Walter Fyrsts og Nasjonal Samlings nazistiske propagandafilm Unge viljer fra 1943. 

Hun tok sikte på en musikkarriere og studerte med Maria Rajdl, tidligere førstesopran ved Wiener Staatsoper. 

Christie var gift med frontkjemperen Bjørn Østring (1917–2012) som tilhørte den nasjonalistiske delen av Nasjonal Samling (NS), Quislings nasjonalsosialistiske parti før og under andre verdenskrig i Norge. 

Anne Eline Christie var datteren til NS-mannen og advokaten Wilhelm Frimann Koren Christie (1885–1956). Hun tilhørte den skotske slekten Christie som innvandret til Bergen i 1654.

Referanser 

Norske skuespillere
Nordmenn fra andre verdenskrig